Стоунхендж
Стоунхендж е най-известният мегалитен паметник в света – кромлех с диаметър около 100 метра. Намира се в средата на равнината Солсбъри в графство Уилтшър, Кралство Великобритания.

В градежа са използвани две вида скали: местни пясъчници, "сарсен" и базалтови "сини камъни", чийто произход е локализиран на около 200 км. в западна посока. В началото на 2021 г. група изследователи от Англия, работила върху историята на паметника, съобщава че е идентифицирала мястото където кромлеха е бил изграден първоначалнo. Недвусмислено е съвпадението на диаметъра, ориентацията, няколко дупки с характерна форма и каменни остатъци.

Стоунхендж и мегалитите са включени в Списъка на световното наследство на ЮНЕСКО

История 
Стоунхендж е местност във Великобритания, близо до Солсбъри, в която е открито едно от най-монументалните палеоисторически светилища, вероятно посветено на Слънцето, с древен некропол. Изградено е от монолитни плочи и стълбове, образуващи концентрични кръгове. Датира в периода на бронзова епоха 30 – 21 век пр. н.e. Ориентирането на елементите спрямо точката на изгрева при слънцестоене е начин по-естествен път да се установи настъпването на това астрономическо събитие. Това е особено значим момент от годината, при който са били изпълнявани ритуали.

Археологически разкопки и реставрация 
По сведения на археолози, проучванията ги отвели до неолитно село с малък каменен кръг, наподобяващ Стоунхендж, в близост до река Ейвън. Двете древни исторически реликви били свързани с широка каменна алея. Следователно паметникът е завършекът на землените структури, датиращи вероятно много преди построяването на самите Сини Камъни, за които се предполага, че са израз на древни вярвания и ритуали (понеже при разкопки са намерени животински и човешки кости).

Схематично описание и хронология 
Останките на мегалитната структура позволяват да се установи, че тя е изграждана и модифицирана в течение на повече от 1000 години, започвайки приблизително около 3000 г. пр.н.е. Разглеждана от вън навътре, най-далеч от центъра е запазен концентричен ров с насипи пръст от двете страни. В близост до вътрешната страна се установява един кръг от около 60 ями, запълнени с каменни останки, т.нар. "дупки на Обри". С радиус от 30м. около центъра се намират останките от каменен ринг, носен от 30 масивни варовикови къса. Във вътрешноста на ринга са най внушителните камъни от Стоунжендж, които са представлявали пет "арки", наричани най-често "трилити", разположени в конфигурация на подкова. Около самия център са запазени т.н. сини камъни, образували неправилен овал.

Най-ранни дати са установени изкопаването за рова и сините камъни. По всичко личи че тези камъни са били премахнати за известно време, докато са изградени арките, а след тях и пръстена от варовици. По-късно са възстановени, но подробностите около тях остават неясни.

Бележки

Източници 
 Хокинс Дж., Уайт Дж., Загадката на Стоунхендж (Stonehenge decoded, Прев. от англ. Г. Величков), София : Наука и изкуство, 1983 (204 с.; с ил.)
 Митева В., Стоунхендж е изграден с рециклирани камъни от демонтиран каменен кръг в Уелс, ОфНюз наука, 15.02.2021

20 век пр.н.е.
Мегалити във Великобритания
История на Англия
Религия в Англия
Светилища
Кромлехи
Уилтшър